Polonja vs Irlanda ta' Fuq Fl-ewwel logħba li hemm illum minn Grupp Ċ fis-6pm hija dik bejn il-Polonja u l-Irlanda ta' Fuq. Aħbar xejn tajba għall-Polonja hija l-fatt li l-winger tagħhom Kamil Grosicki hemm ċans tajjeb li ma jilgħabx hekk kif sofra injury fl-għaksa kotra l-Litwanja l-ġimgħa l-oħra. Dan ma jawgura xejn tajjeb għat-tim Pollakk hekk kif diġà għandhom żewġ wingers oħrajn neqsin – Maciej Ryblus u Pawel Wszolek – minħabba injuries differenti. Min-naħa l-oħra plejer ieħor tal-Irlanda ta' Fuq Kyle Lafferty jidher irkupra minn injury li kellu fil-groin li sofriha waqt it-taħriġ nhar it-Tlieta li għadda. Din se tkun l-ewwel dehra tal-Irlanda ta' Fuq wara stennija ta' 30 sena, bl-aħħar dehra tagħhom tkun fil-finali tat-Tazza tad-Dinja fl-1986. Huwa mistenni li kemm it-Turkija kif ukoll il-Kroazja se jinżlu fil-grawnd bl-aqwa plejers possibbli hekk kif l-ebda tim m'għandu problemi fejn jidħlu plejers neqsin minħabba xi injuries. Ġermanja vs Ukrajna Din il-logħba se tkun it-tnax-il darba infila li t-tim tal-Ġermanja se jkun qed jieħu sehem f'tournaments bħal dawn wara li fl-ewwel attentant tagħhom, dak iż-żmien il-Ġermanja tal-Punent, ma kinux ħadu sehem fl-1968. Huwa kienu inkurunati champions tliet darbiet – fl-1972, fl-1980 u fl-1996 – u sfaw megħluba tliet darbiet oħra – fl-1976, fl-1992 u fl-2008. Il-miġja għal dan it-tim fil-gruppi ma kinitx waħda faċli hekk kif dan kien magħmul mit-timijiet tal-Polonja, l-Irlanda u l-Iskozja. Min-naħa tagħhom, it-tim tal-Ukrajna, din se tkun it-tieni dehra għal dan it-tim f'din il-kompetizzjoni bl-ewwel waħda tkun fl-2010, fejn kienu ospitaw dan it-tournament flimkien mal-Polonja. Biex wasal s'hawn, dan it-tim kellu jegħleb l-isfida tal-Isvlokkja fil-play-offs. Turkija vs Kroazja Din se tkun l-ewwel opportunità li dawn iż-żewġ timijiet se jkunu qed jilagħbu kontra xulxin fl-istorja tagħhom. It-tim tal-Turkija ma kienx irnexxielu jikkwalifika fl-aħħar edizzjoni ta' din il-kompetizzjoni fl-2012, iżda kienu waslu sas-semifinali fil-kompetizzjoni tal-2008. Dan it-tim se jipprova juża din l-esperjenza bħala mudell biex f'din il-kompetizzjoni jippruvaw jirrepetu dan is-suċċess. Min-naħa l-oħra, it-tim tal-Kroazja għadu kemm ġej minn rebħa kbira ta' 10-0 kontra San Marino fl-aħħar logħba ta' ħbiberija tagħhom. Wara din il-prestazzjoni huma jinsabu b'moral għoli ħafna u għalhekk m'huma jistennew xejn għajr rebħa kontra t-Torok.